โบรกคาด ORI ไตรมาส 2 กำไรฟื้น รับยอดโอนคอนโดใหม่-ลูกค้าต่างชาติเพิ่ม ชูเป้า 15 บ.
โบรกเชียร์ซื้อ ORI วางราคาเป้า 15 บ./หุ้น คาดกำไรไตรมาส 2/2565 ฟื้นตัว รับยอดโอนคอนโดใหม่ พ่วงอานิสงส์เปิดประเทศ หนุนลูกค้าต่างชาติเพิ่ม เก็บเกี่ยวผลตอบแทนจากธุรกิจคลังสินค้าและกัญชง ประเมินกำไรทั้งปี 65 โต 35%
โบรกเชียร์ซื้อ ORI วางราคาเป้า 15 บ./หุ้น คาดกำไรไตรมาส 2/2565 ฟื้นตัว รับยอดโอนคอนโดใหม่ พ่วงอานิสงส์เปิดประเทศ หนุนลูกค้าต่างชาติเพิ่ม เก็บเกี่ยวผลตอบแทนจากธุรกิจคลังสินค้าและกัญชง ประเมินกำไรทั้งปี 65 โต 35%
5 พ.ค. 2565

บริษัทหลักทรัพย์ ฟินันเซีย ไซรัส ระบุในบทวิเคราะห์วันนี้ (5 พฤษภาคม 2565) โดยประเมินว่า บริษัท ออริจิ้น พร็อพเพอร์ตี้ จำกัด (มหาชน) หรือ ORI จะมีกำไรสุทธิไตรมาส 1/2565 ที่ 700 ล้านบาท ลดลง 13% เทียบกับไตรมาสก่อน และปรับลด 15% เทียบกับปีก่อน โดยเป็นผลจากคอนโดขนาดใหญ่ ที่ร่วมทุนกับพันธมิตรในการพัฒนาโครงการคอนโดมิเนียมและโรงแรม อย่าง Park Origin Thonglormu ที่มีมูลค่าถึง 9.1 พันล้านบาท และมียอดขายที่ 75% ได้เลื่อนกำหนดโอนจากปลายไตรมาส 1/2565 เป็นไตรมาส 2/2565 แทน ซึ่งส่งผลกระทบต่อผลประกอบการในไตรมาส 1/2565 นี้
โดยบริษัทหลักทรัพย์ ฟินันเซีย ไซรัส คาดว่าผลประกอบการของ ORI จะกลับมาฟื้นตัวในไตรมาส 2/2565 และจะไต่ระดับขึ้นต่อเนื่องจนถึงระดับสูงที่สุดในไตรมาส 4/2565 โดยมีปัจจัยสำคัญคือ
ทั้งนี้ บริษัทหลักทรัพย์ ฟินันเซีย ไซรัส คาดว่า ORI จะมีกำไรปี 2565 อยู่ที่ 3.4 พันล้านบาท เติบโต 35% เทียบปีก่อน โดยมีปัจจัยสนับสนุนคือ 1. Backlog ที่รองรับโยดโอนในปีนี้ถึง 77% ของทั้งหมด 2. โมเดลธุรกิจใหม่ที่จะเป็นมากกว่าธุรกิจอสังหาฯ ผ่านการขยายไปลงทุนธุรกิจอื่น โดยจะสร้างการเติบโตรอบใหม่ ซึ่งเริ่มเก็บเกี่ยวธุรกิจคลังสินค้าและกัญชงตั้งแต่ไตรมาส 2/2565 ส่วน Wellness Complex และธุรกิจ AMC คาดว่าจะมีความชัดเจนขึ้นในปีหน้า อีกทั้ง ล่าสุด One Origin เข้าซื้อโรงแรม 3 แห่งจาก ERW และ 3. Valuation อยู่ในโซนต่ำ และมีการซื้อขายบน PE2565 ที่ 7.9x ต่ำกว่ากลุ่มอสังหาฯที่เฉลี่ย 9.3x ไม่สอดคล้องกับพื้นฐานที่ ORI ประกอบธุรกิจที่หลากหลายกว่า พร้อมคาดผลตอบแทนปันผล 5% ต่อปี จึงคงคำแนะนำซื้อ ที่ราคาเหมาะสม 15 บาท